stanford-oval/wikipedia huggingface dataset:
อายุที่อยู่ในเกณฑ์สมรสได้
ทวีปอเมริกา

บราซิล: 18 ปี, 16 ปี กรณีได้รับความยินยอมของผู้ใช้อำนาจปกครอง; ไม่จำกัดอายุกรณีมีการตั้งครรภ์.
แคนาดา: 18 ปี, 16 ปี กรณีได้รับความยินยอมของผู้ใช้อำนาจปกครอง, 14 ปีกรณีได้รับความยินยอมจากศาล, ไม่มีการจำกัดอายุสำหรับผู้ที่เคยสมรสแล้ว
สหรัฐอเมริกา: ส่วนใหญ่จะใช้เกณฑ์ 18 ปี.
ทวีปเอเชีย

สาธารณรัฐประชาชนจีน: 22 ปีสำหรับชาย, 20 ปีสำหรับหญิง
สาธารณรัฐจีน (ไต้หวัน): 20 ปี. ในกรณีได้รับความยินยอมของผู้ใช้อำนาจปกครอง 18 ปีสำหรับชาย และ 16 ปีสำหรับหญิง
ฮ่องกง: 21 ปี, 16 ปี กรณีได้รับความยินยอมของผู้ใช้อำนาจปกครอง
ญี่ปุ่น: 20 ปี, 16 ปีสำหรับชาย และ 13 ปีสำหรับหญิง กรณีได้รับความยินยอมของผู้ใช้อำนาจปกครอง
Malaysia: 21, 18 with parental consent, 16 for females with special marriage license.
ไทย: 20 ปี, 17 ปี กรณีได้รับความยินยอมของผู้ใช้อำนาจปกครอง, 15 ปี ในกรณีที่ศาลสั่งให้มีการสมรสเพราะมีเหตุอันควร
เวียดนาม: 18 ปีสำหรับชาย, 16 ปีสำหรับหญิง
ดูเพิ่ม

อายุ
อายุในการบรรลุนิติภาวะ
อายุในทางกฎหมาย
อายุที่ยอมให้มีการร่วมประเวณีได้
อายุความ

อายุความ (อังกฤษ: prescription หรือ limitation) คือระยะเวลาที่กฎหมายกำหนดให้ใช้สิทธิเรียกร้อง สิทธิฟ้อง หรือสิทธิร้องทุกข์ หากปล่อยเนิ่นนานไปจนล่วงระยะเวลาดังกล่าวแล้ว สิทธิเช่นว่าจะเป็นอันยกขึ้นอ้างอีกมิได้ ซึ่งเรียกว่า "การขาดอายุความ" เช่น สิทธิเรียกร้องขาดอายุความ คดีขาดอายุความ หนี้ขาดอายุความ เป็นต้น
เหตุผลของอายุความ

การที่กฎหมายกำหนดอายุความไว้นั้นมีเหตุผลสามประการ ดังต่อไปนี้
1. เป็นนิตินโยบายของรัฐเพื่อดำรงความสงบเรียบร้อยและความมั่นคงในการอ้างสิทธิของบุคคล อันเป็นการห้ามปรามมิให้มีการนำเรื่องราวที่เกิดขึ้นมาเนิ่นนานแล้วมาเรียกร้องต่อกัน เพราะเรื่องราวที่เกิดขึ้นมาเนิ่นนานแล้วนั้นย่อมยุ่งยากสำหรับผู้เกี่ยวข้องในการหาพยานหลักฐานมาพิสูจน์แก่กัน พยานหลักฐานอาจสูญหาย เสื่อมสภาพ บกพร่อง หรือคลาดเคลื่อนไปตามกาลเวลาได้ ซึ่งจะส่งผลให้การวินิจฉัยข้อพิพาทนั้นไม่อาจเป็นธรรมได้อย่างแท้จริง
2. เป็นโทษสำหรับเจ้าหนี้ที่ปล่อยปละละเลยไม่ใช้สิทธิเรียกร้องของตนเสียที จนกระทั่งล่วงเลยอายุความที่กำหนดไว้ ซึ่งส่งผลให้ลูกหนี้เกิดมี "สิทธิปฏิเสธ" (อังกฤษ: right of refusal) ขึ้นสามารถปฏิเสธการเรียกร้องของเจ้าหนี้ที่เพิ่งมากระทำเมื่อล่วงเลยอายุความไปแล้วได้ ดังนั้น อายุความจึงเป็นเครื่องกระตุ้นให้เจ้าหนี้ระแวดระวังในการใช้สิทธิของตนมากขึ้น
3. เป็นการช่วยปลดเลื้องภาระของลูกหนี้ในอันที่จะต้องเก็บรักษาหลักฐานในการชำระหนี้ไว้ ไม่ต้องคอยพะวงรักษาสิ่งเหล่านั้นไว้จนชั่วชีวิต เพราะเมื่อล่วงอายุความไปแล้ว ลูกหนี้ก็สามารถปฏิเสธการชำระหนี้ต่อเจ้าหนี้ได้โดยเพียงต่อสู้ว่าหนี้ขาดอายุความแล้วเท่านั้น
อายุความแพ่ง

อายุความแพ่ง เป็นอายุความสำหรับประเด็นตามกฎหมายแพ่ง ซึ่งแบ่งเป็นสองประเภทใหญ่ ๆ คือ อายุความได้สิทธิ และอายุความเสียสิทธิ
อายุความอาญา

อายุความอาญา เป็นอายุความตามกฎหมายอาญาและกฎหมายวิธีพิจารณาความอาญา อาทิ อายุความสำหรับฟ้องคดีอาญา อายุความสำหรับการนำตัวผู้กระทำความผิดอาญามาลงโทษ
(1) ยี่สิบปี สำหรับความผิดต้องระวางโทษประหารชีวิต จำคุก ตลอดชีวิต หรือจำคุกยี่สิบปี
(2) สิบห้าปี สำหรับความผิดต้องระวางโทษจำคุกกว่าเจ็ดปีแต่ ยังไม่ถึงยี่สิบปี
(3) สิบปี สำหรับความผิดต้องระวางโทษจำคุกกว่าหนึ่งปีถึงเจ็ดปี
(4) ห้าปี สำหรับความผิดต้องระวางโทษจำคุกกว่าหนึ่งเดือนถึง หนึ่งปี
(5) หนึ่งปี สำหรับความผิดต้องระวางโทษจำคุกตั้งแต่หนึ่งเดือน ลงมาหรือต้องระวางโทษอย่างอื่น
เชิงอรรถ

↑  ราชบัณฑิตยสถาน, 2549 : ออนไลน์.
↑  กำชัย จงจักรพันธุ์, 2551 : 86.
↑  กำชัย จงจักรพันธุ์, 2551 : 89.
↑  พระยาเทพวิทุรพหุลศรุตาบดี (บุญช่วย วณิกกุล), 2509 : 592.
↑  กำชัย จงจักรพันธุ์, 2551 : 90.
อารยธรรมซิคละดีส

| ประวัติศาสตร์กรีซ |
| --- | --- |
 บทความนี้เป็นส่วนหนึ่งของบทความที่เกี่ยวกับ ประเทศกรีซ
กรีซยุคสำริด
อารยธรรมเฮลลาดิค
อารยธรรมซิคละดีส
อารยธรรมไมนอส
อารยธรรมไมซีนี
กรีซโบราณ
กรีซยุคมืด
กรีซยุคอาร์เคอิก
กรีซยุคคลาสสิก
กรีซยุคเฮลเลนิสติก
กรีซยุคโรมัน
กรีซยุคกลาง
กรีซยุคไบแซนไทน์
กรีซยุคฟรังโคคราเชีย
กรีซยุคออตโตมัน
กรีซยุคใหม่
สงครามประกาศเอกราชกรีซ
ราชอาณาจักรกรีซ
สาธารณรัฐเฮลเลนิกที่ 2
คณะการปกครอง 4 สิงหาคม
กรีซยุคยึดครองโดยอักษะ
สงครามกลางเมืองกรีซ
กรีซยุคปกครองโดยทหาร ค.ศ. 1967-1974
สาธารณรัฐเฮลเลนิกที่ 3
ประวัติศาสตร์แบ่งตามหัวข้อ
 ศิลปะกรีก  รัฐธรรมนูญ  เศรษฐกิจ  การทหาร  ชื่อ 
สถานีย่อยกรีซ  
อารยธรรมซิคละดีส (อังกฤษ: Cycladic civilization หรือ en:Cycladic culture หรือ The Cycladic period) เป็นอารยธรรมของยุคสำริดตอนต้น ของหมู่เกาะซิคละดีสในทะเลอีเจียน ที่รุ่งเรืองราวระหว่าง 3000 ถึง 2000 ปีก่อนคริสต์ศักราช
ประวัติ

ความสำคัญของอารยธรรมซิคละดีสของปลายยุคหินใหม่ และต้นยุคสำริด อยู่ที่รูปสลักสตรีแบบแบนราบที่แกะจากหินอ่อนสีขาวบนเกาะหลายร้อยปีก่อนยุคสำริดตอนกลางจะรุ่งเรือง ("อารยธรรมมิโนอัน") ทางตอนใต้ในครีต รูปสลักหินอ่อนเหล่านี้ถูกโจรกรรมจากสุสานเพื่อสนองความต้องการสิ่งของโบราณอารยธรรมซิคละดีสของตลาดมาตั้งแต่ต้นคริสต์ศตวรรษที่ 20 ประมาณกันว่าเพียง 40% ของรูปสลัก 1,400 ชิ้นเท่านั้นที่พบที่ทราบที่มาดั้งเดิม เพราะผู้ลักสิ่งมีค่าเหล่านี้ได้ทำการทำลายหลักฐานไปเสียสิ้น
ดูเพิ่ม

ประวัติศาสตร์กรีซ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อารยธรรมซิคละดีส
รูปสลักหินอ่อนซิคละดีสแบบวัฒนธรรมเครอส
สมเด็จพระจักรพรรดิหมิงซีจู่

สมเด็จพระจักรพรรดิหมิงซีจู่ (จีน: 明熙祖皇帝; พินอิน: Míng xī zǔ huángdì; พ.ศ. 1799 – 1870) พระนามเดิม จูชูอี (朱初一) เป็นสมเด็จพระบรมราชชนกในสมเด็จพระจักรพรรดิฉุน และเป็นสมเด็จพระบรมอรรคราชบรรพบุรุษแห่งพระราชวงศ์หมิง เนื่องด้วยเป็นสมเด็จพระบรมอัยกาธิบดีในสมเด็จพระจักรพรรดิหมิงไท่จู่
พระบรมราชประวัติ

สมเด็จพระจักรพรรดิหมิงซีจู่ ทรงพระราชสมภพเมื่อ พ.ศ. 1799 ณ เมืองจู้หร่ง (句容) ในปัจจุบันคือเมืองจู้หร่ง มณฑลเจียงซู เป็นพระราชโอรส พระองค์ใหญ่ในสมเด็จพระจักรพรรดิหมิงอี้จู่ กับสมเด็จพระจักรพรรดินีเหิง。
พระองค์ทรงย้ายไปที่เมืองซื้อโจว (泗州) ปัจจุบันคืออำเภอซูอี่ (盱眙) จังหวัดหฺวายอาน มณฑลเจียงซู มีพระอัครมเหสี จากสกุลหวัง มีพระราชโอรสธิดาด้วยกัน และเสด็จสวรรคตเมื่อ พ.ศ. 1870 รวมพระชนมพรรษา 71 พรรษา
รัชศกหลงเฟิงปีที่ 9 (พ.ศ. 1906) สมเด็จพระเจ้าหานซ่งเสี่ยวหมิงทรงพระราชทานตำแหน่ง เช่น 光禄大夫 (กวงลู่ต้าฟู), จอมพล (柱国), ซือคง (司空), และพระราชอิสริยยศอู่กั๋วกง (吴国公) เป็นต้น
รัชศกหงอู่ปีที่ 1 (พ.ศ. 1911) สมเด็จพระจักรพรรดิหมิงไท่จู่มีพระราชโองการให้สถาปนาสมเด็จพระบรมอัยกาธิบดีขึ้นเป็น จักรพรรดิ (皇帝) ประกาศเฉลิมพระอารามนามว่า ซีจู่ (熙祖) และเฉลิมพระสมัญญานามว่า จักรพรรดิอวี้ (裕皇帝) และสร้างพระราชสุสานหมิงจู่ถวาย
อารอน เอคฮาร์ท

| อารอน เอคฮาร์ท |
| --- | --- |
เอคฮาร์ท ปี 2016
เกิด: อารอน เอ็ดเวิร์ด เอคฮาร์ท  (1968-03-12) 12 มีนาคม ค.ศ. 1968 (56 ปี) คูเพอร์ทิโน, แคลิฟอร์เนีย, สหรัฐอเมริกา
สัญชาติ: อเมริกัน
ศิษย์เก่า: มหาวิทยาลัยบริคแฮม ยัง ฮาวาย มหาวิทยาลัยบริคแฮม ยัง, BFA 1994
อาชีพ: นักแสดง
ปีปฏิบัติงาน: 1992–ปัจจุบัน
อารอน เอ็ดเวิร์ด เอคฮาร์ท (อังกฤษ: Aaron Edward Eckhart; เกิด 12 มีนาคม ค.ศ. 1968) เป็นนักแสดงชาวอเมริกัน มีชื่อเสียงจากการรับบท ฮาร์วีย์ เดนท์ อัยการของเมืองก็อทแธมใน แบทแมน อัศวินรัตติกาล
ผลงาน

| ปี | เรื่อง | บทบาท | หมายเหตุ |
| --- | --- | --- | --- |
| 1992 | Double Jeopardy | Dwayne |  |
| 1993 | Slaughter of the Innocents | Ken Reynolds |  |
| 1996 | Aliens in the Family |  | Episode: Meet the Brodys |
| 1997 | In the Company of Men | Chad | Independent Spirit Award for Best Debut Performance Satellite Award for Outstanding New Talent |
| 1998 | Your Friends & Neighbors | Barry |  |
| 1998 | Thursday | Nick |  |
| 1999 | Molly | Buck McKay |  |
| 1999 | Any Given Sunday | Nick Crozier |  |
| 2000 | Erin Brockovich | George |  |
| 2000 | Nurse Betty | Del Sizemore |  |
| 2000 | Tumble | "Man" |  |
| 2001 | The Pledge | Stan Krolak |  |
| 2002 | Possession | Roland Michell |  |
| 2003 | The Core | Dr. Josh Keyes |  |
| 2003 | The Missing | Brake Baldwin |  |
| 2003 | Paycheck | James Rethrick |  |
| 2004 | Suspect Zero | Thomas Mackelway |  |
| 2004 | Frasier | Frank | TV series; 2 episodes |
| 2005 | Neverwas | Zach Riley | Co-producer |
| 2006 | Conversations with Other Women | Man |  |
| 2006 | Thank You for Smoking | Nick Naylor | Nominated – Golden Globe Award for Best Actor – Motion Picture Musical or Comedy Nominated – Independent Spirit Award for Best Male Lead Nominated – St. Louis Gateway Film Critics Association Award for Best Actor |
| 2006 | The Wicker Man | Truck Stop Patron |  |
| 2006 | The Black Dahlia | Sgt. Lee Blanchard |  |
| 2007 | No Reservations | Nick Palmer |  |
| 2007 | Towelhead | Mr. Vuoso |  |
| 2008 | Meet Bill | Bill | Executive producer |
| 2008 | The Dark Knight | Harvey Dent / Two-Face | Central Ohio Film Critics Association Award for Best Acting Ensemble People's Choice Award for Favorite Cast Nominated – Broadcast Film Critics Association Award for Best Cast Nominated – Saturn Award for Best Supporting Actor Nominated – Scream Award for Best Villain |
| 2009 | Love Happens | Dr. Burke Ryan |  |
| 2010 | Rabbit Hole | Howie Corbett | Nominated – Independent Spirit Award for Best Male Lead Nominated – San Diego Film Critics Society Award for Best Actor |
| 2010 | To Be Friends |  | Producer |
| 2011 | Battle: Los Angeles | SSGT Michael Nantz |  |
| 2011 | The Rum Diary | Sanderson |  |
| 2012 | Erased | Ben Logan | Also known as The Expatriate |
| 2013 | Olympus Has Fallen | President Benjamin Asher |  |
| 2014 | I, Frankenstein | The Monster / Adam Frankenstein |  |
| 2014 | Lennon or McCartney | Himself | Short documentary film; interview clip |
| 2015 | My All American | Darrell Royal |  |
| 2015 | Incarnate | Dr. Seth Ember | First released in Belgium during Autumn 2015. Wide release in 2016 |
| 2016 | London Has Fallen | President Benjamin Asher |  |
| 2016 | Sully | Jeff Skiles |  |
| 2016 | Bleed for This | Kevin Rooney |  |
ผลงาน > Theme park ride

| ปี | เรื่อง | บทบาท | หมายเหตุ |
| --- | --- | --- | --- |
| 2008 | The Dark Knight Coaster | Harvey Dent |  |
แหล่งข้อมูลอื่น

อารอน เอคฮาร์ท ที่อินเทอร์เน็ตมูวีเดตาเบส
Brief Bio at via LDS Utah Film personalities
2006 Terri Gross radio interview
อัลเลน ไอเวอร์สัน

อัลเลน ไอเวอร์สัน (อังกฤษ: Allen Ezail Iverson, เกิด 7 มิถุนายน พ.ศ. 2518 ที่เมืองแฮมป์ตัน รัฐเวอร์จิเนีย) มีฉายาว่า เอ.ไอ. (A.I. ตัวย่อจากชื่อจริง) และดิแอนเซอร์ (The Answer) เป็นนักบาสเกตบอลชาวสหรัฐอเมริกา เล่นในลีกเอ็นบีเอ ปัจจุบันอยู่ทีมเดนเวอร์ นักเก็ตส์ เป็นผู้เล่นระดับออลสตาร์ในตำแหน่งพอยท์การ์ดและชู้ตติ้งการ์ด ถือเป็นผู้เล่นทำคะแนนได้ดีที่สุดคนหนึ่งในปัจจุบัน ในอดีตอยู่กับทีมฟิลลาเดลเฟีย เซเว่นตี้ซิกเซอรส์และเป็นดาราประจำทีมนานถึงสิบปี
ก่อนเข้าสู่เอ็นบีเอ > วัยเด็ก

อัลเลน ไอเวอร์สัน เกิดเมื่อวันที่ 7 มิถุนายน พ.ศ. 2518 ที่คาบสมุทรเวอร์จิเนียร์ เป็นบุตรของนาย อัลเลน บรอตัน (Allen Broughton) และนางแอน ไอเวอร์สัน (Ann Iverson) พ่อของเขาทิ้งครอบครัวไป เหลือแค่แม่ซึ่งขณะนั้นอายุเพียง 15 ปีอยู่ดูแลอัลเลนและน้องสาวเขาที่ชื่อ แบรนดี (Brandy) เมื่อเขาเกิดไม่นานนัก ยายของเขาซึ่งเป็นเสาหลักครอบครัวก็ได้เสียชีวิตไป เมื่อปี พ.ศ. 2534 อัลเลน แบรนดี และแม่ ก็ได้สมาชิกใหม่ในครอบครัว คือ ไลชา (Leisha) ซึ่งป่วย อัลเลนมักมีหน้าที่ดูแลน้องสาวของเขาซึ่งได้แก่ แบรนดี (เกิด พ.ศ. 2522) และ ไลชา (เกิด พ.ศ. 2534) โดยเฉพาะไลชาซึ่งมีปัญหากับเปลเพราะมีอาการชักบ่อย
ภาระค่าใช้จ่ายด้านการแพทย์ทำให้ครอบครัวมีหนี้สินมาก พ่อเลี้ยงของอัลเลน ไมเคิล ฟรีแมน (Michael Freeman) ติดคุกอยู่บ่อย ๆ หลังจาก ฟรีแมน ประสบอุบัติเหตุทางรถยนต์ในปี 2534 เขาก็ตกงานและถูกจับในข้อหาพกยาเสบติดเพื่อจำหน่าย ฟรีแมนเป็นคนที่สอนไอเวอร์สันให้เล่นบาสเกตบอลจนเก่ง ในอดีตไอเวอร์สันเคยโทษพ่อเลี้ยงเขาแต่ปัจจุบันกลับภูมิใจในฟรีแมน ไอเวอร์สันเคยพูดไว้ว่า "เขาไม่เคยปล้นใคร" "เขาเพียงต้องการหาเลี้ยงครอบครัวเขา" ไอเวอร์สันพูดถึงวัยเด็กของเขาว่า "ตอนกลับถึงบ้าน ไม่มีไฟฟ้า ไม่มีอาหาร บางครั้งก็ไม่มีน้ำ ตอนที่มีน้ำก็ไม่มีน้ำร้อน อาศัยในบ้านที่ท่อน้ำทิ้งแตกข้างใต้พื้น และต้องทนดูน้องสาวใส่ถุงเท้าเดินในบ้าน เพราะพื้นเปียกจากท่อรั่ว กลิ่นเหม็นทำให้น้องสาวป่วย"
มีคนสองคนที่เป็นแบบอย่างให้ไอเวอร์สันตอนยังเด็ก คือ แม่ของเขา และ โทนี คล็ก (Tony Clark) คนที่ไอเวอร์สันใกล้ชิดมาก เมื่อไอเวอร์สันโดดเรียน โทนี จะบอกกับแม่ไอเวอร์สันให้เธอมาจัดการ โทนีมีปัญหากับครอบครัวและเพื่อนสาว เขาถูกฆ่าตายตอนไอเวอร์สันอายุ 15 ปี ไอเวอร์สัน ไปคบกับ อันเดร สตีล (Andre Steele) แต่ตอนนี้ไอเวอร์สันเป็นคนดูแลสตีลแทน
ก่อนเข้าสู่เอ็นบีเอ > ระดับไฮสคูล

ตอนที่เขาอยู่ที่ บีเทลไฮสคูล (Bethel High School) ในแฮมพ์ตัน ไอเวอร์สันเป็นนักกีฬาอเมริกันฟุตบอลและบาสเกตบอลที่เก่ง เขาได้รับการเสนอทุนจากทั่วประเทศเพราะเขาเล่นตำแหน่งควาเตอร์แบคพาทีมไปคว้าแชมป์ประจำรัฐระหว่างที่อยู่ปีที่ 3 ช่วงที่เขากำลังนำทีมบาสเกตบอลแข่งชิงแชมป์รัฐอยู่นั้น เขาก็ไปเล่นโบว์ลิงกับเพื่อนในวันวาเลนไทน์ปี 2536 ก็เกิดเรื่องทะเลาะวิวาทขึ้นระหว่างเพื่อนเขาซึ่งเป็นคนผิวดำและวันรุ่นผิวขาวหลายคน
ไอเวอร์สันอ้างว่าเรื่องวิวาทกันเกิดจากการเหยียดสีผิว เขาถูกกล่าวหาว่าเอาเก้าอี้ทำร้ายผู้หญิงคนหนึ่ง เขาและเพื่อนอีกสามคนก็ถูกจับ ตอนอายุ 17 ปีไอเวอร์สันถูกตัดสินว่ามีความผิด และมีโทษจำคุก 15 ปี แต่ให้ลงอาญา 10 ปี ทุนการศึกษาต่าง ๆ ถูกยกเลิก เขาใช้เวลาสี่เดือนในเรือนจำพิเศษเมืองนิวพอร์ตนิวส์ซิตี (Newport News City Farm) ก่อนที่จะได้รับอภัยโทษโดยผู้ว่าการรัฐเวอร์จิเนีย ในปี 2538 ศาลอุทธรณ์ของเวอร์จิเนียก็กลับคำตัดสินเนื่องจากหลักฐานไม่ชัดเจน
ก่อนเข้าสู่เอ็นบีเอ > ระดับมหาวิทยาลัย

ระหว่างที่ไอเวอร์สันจำคุกอยู่นั้น แม่ของเขาก็ได้ไปอ้อนวอนโค้ชมหาวิทยาลัยจอร์จทาวน์ จอห์น ทอมป์สัน (John Thompson) ให้ช่วยเหลือลูกเมื่อธันวาคม 2536 ฤดูใบไม้ผลิของ 2537 โค้ชได้ไปเยี่ยมไอเวอร์สันที่ไฮสคูล ริชาร์ด มิลเบิร์น (Richard Milburn High) ที่รับนักเรียนที่มีปัญหาโดยเฉพาะ และเสนอทุนให้ไอเวอร์สัน โดยมีข้อแม้ว่าจะถูกส่งกลับหากไม่ทำตามกฎของโรงเรียนและโค้ช
ตอนที่เรียนอยู่ที่จอร์จทาวน์ ไอเวอร์สันเรียนสาขาศิลปศาสตร์ ซึ่งยังเป็นที่รู้จักในปัจจุบันสำหรับภาพล้อเลียนเพื่อนร่วมทีมและดารา
เนื่องจากปัญหาทางการเงินของครอบครัว ไอเวอร์สันเรียนเพียงสองปีและหันไปเล่นอาชีพ ไอเวอร์สันได้รางวัลผู้เล่นเกมรับแห่งปี (Defensive Player of the Year) ของกลุ่มบิ๊กอีส (Big East) สองปี รางวัลผู้เล่นหน้าใหม่แห่งปี (Rookie of the Year) เหรียญทองการแข่งขัน World University Games ที่ญี่ปุ่นปี 2538 ระหว่างที่เรียน
ในเอ็นบีเอ > ปี 2539 ถึง 2542

หลังจากเล่นให้จอร์จทาวน์มาสองปี อัลเลน ไอเวอร์สัน ถูกดราฟเป็นคนแรกในการดราฟผู้เล่นเอ็นบีเอในปี 2539 (ค.ศ. 1996) โดยทีมฟิลลาเดลเฟีย เซเว่นตี้ซิกเซอรส์
ไอเวอร์สัน สามารถพิสูจน์ตัวเองว่าเป็นพอยท์การ์ดที่เก่งคนหนึ่งในเวลาไม่นานนัก ในเกมแรกที่เล่นเขาสามารถทำได้ 30 คะแนน และได้เลือกเป็นผู้เล่นหน้าใหม่แห่งปี (Schick Rookie of the Year) ของฤดูกาล 1996-97 (พ.ศ. 2539-40) โดยไอเวอร์สันเล่นได้เฉลี่ย 23.5 แต้ม (เป็นอันดับหกในเอ็นบีเอ) 7.5 แอสซิสต์ (อันดับ 11) และ 2.07 สตีล (อันดับ 7) นำผู้เล่นปีแรกคนอื่น ๆ ทั้งหมด
ถึงแม้ว่าเขาจะเล่นได้ดีในสนาม ไอเวอร์สันมักไม่ลงรอยกับสื่อมวลชน และมักถูกผู้เล่น โค้ช นักข่าว พูดถึงเรื่องการไม่เคารพผู้เล่นอื่น และเรื่องการเล่นแบบเห็นแก่ตัวของเขา โดยใช้สถิติที่แย่ของทีมแม้ว่าผลงานส่วนตัวของไอเวอร์สันจะดีมาเป็นข้อสนับสนุน
ในฤดูกาลต่อมา (1997-98) แม้ว่าไอเวอร์สันจะได้คะแนนเฉลี่ยน้อยลงเป็น 22 คะแนนต่อเกม แต่เขาก็เล่นเป็นทีมมากขึ้น ในฤดูกาล 1999-2000 (พ.ศ. 2542-43) ไอเวอร์สัน ก็ได้นำทีมเข้ารอบเพลย์ออฟเป็นครั้งแรก เขาเล่นได้ดีในปีนั้น เป็นผู้เล่นที่ทำคะแนนสูงสุดในเอ็นบีเอ ได้เล่นเป็นตัวจริงในเกมรวมดารา ไอเวอร์สันลงเล่นในเกมเพลย์ออฟทั้ง 10 เกม เฉลี่ยเกมละ 44.4 นาทีแม้ว่าจะมีปัญหาบาดเจ็บ เฉลี่ยในเพลย์ออฟได้ 26.2 แต้ม 4.5 แอสซิสต์ 4.0 รีบาวด์ และ 1.20 สตีลต่อเกม และทำคะแนนสูงสุด 40 คะแนนในเกมเปิดของรอบแรกกับชาล็อต เมื่อ 22 เมษายน
ในเอ็นบีเอ > ฤดูกาล 2000-2001 กับรางวัลผู้เล่นทรงคุณค่า

ฤดูกาลที่ไอเวอร์สันเล่นได้ดีที่สุดน่าจะเป็น ฤดูกาล 2000-01 (พ.ศ. 2543-44) เขาพาทีมชนะรวดสิบเกมแรกของฤดูกาล ได้รับรางวาลผู้เล่นทรงคุณค่าในเกมรวมดารา ทำคะแนนและสตีลสูงสุดในเอ็นบีเอ และนำทีมเข้าสู่รอบชิงชนะเลิศไปพบกับ ลอสแอนเจลิส เลเกอรส์ ซึ่งมีแชคิล โอนีล และ โคบี ไบรอันต์
ในเอ็นบีเอ > ความสัมพันธ์กับโค้ชแลรี บราวน์

โค้ชในระยะแรกในอาชีพการเล่นของไอเวอร์สันคือ แลรี บราวน์ โค้ชทีมเซเว่นตี้ซิกเซอรส์ ไอเวอร์สันมักยกย่องบราวน์ว่าเขาคงไม่ประสบความสำเร็จเท่านี้ถ้าไม่ได้การชี้นำของบราวน์ แต่ทั้งสองก็มีปัญหากระทบกระทั่งอยู่เสมอ โดยเฉพาะตอนที่เซเว่นตี้ซิกเซอรส์แพ้รอบแรกของเพลย์ออฟเอ็นบีเอปี 2002 (พ.ศ. 2545) บราวน์ว่าไอเวอร์สันเรื่องการไม่มาซ้อมกับทีม
ตอนที่บราวน์ออกจากทีมเซเว่นตี้ซิกเซอรส์ในปี 2003 ทั้งบราวน์และไอเวอร์สันบอกว่าทั้งสองคนยังเข้าใจกันดีและชื่นชมอีกฝ่าย ตอนที่แข่งเพลย์ออฟกับดีทรอยต์ พิสตันส์ทีมใหม่ของบราวน์เกมหนึ่ง ไอเวอร์สันล้มลงเจ็บและไม่ได้ลุกขึ้น แลรี บราวน์เป็นคนแรกที่วิ่งไปช่วย ไอเวอร์สันและบราวน์ก็ได้ร่วมงานกันอีกครั้งในฐานะตัวแทนทีมชาติบาสเกตบอลชายของสหรัฐอเมริกาตอนแข่งกีฬาโอลิมปิกปี 2004
ในเอ็นบีเอ > การเทรดปี 2006

เมื่อ 18 เมษายน ค.ศ. 2006 (พ.ศ. 2549) ไอเวอร์สัน และ คริสต์ เว็บเบอร์ มาสายในเกมสุดท้ายที่แข่งที่บ้านและเป็นเกมขอบคุณแฟนๆ ผู้เล่นจะต้องมารายงานตัวก่อนเวลาเล่น 90 นาที แต่ทั้งสองมาถึงก่อนเวลาเล่นเล็กน้อย โค้ชมอริส ชีกส์บอกกับสื่อมวลชนว่าทั้งสองจะไม่ได้ลงเล่นและผู้จัดการทีมบิลลี คิงประกาศว่าจะปรับทั้งคู่ ตลอดช่วงพ้นฤดูกาลของปี 2006 มีข่าวลือถึงการเทรดไอเวอร์สันไปเดนเวอร์ แอตแลนตา หรือ บอสตัน แต่ก็ไม่มีข้อตกลงเกิดขึ้น ไอเวอร์สันก็แสดงให้เห็นชัดเจนว่ายังอยากอยู่กับซิกเซอรส์ต่อไป
หลังความขัดแย้งที่เกิดขึ้นในการซ้อมเมื่อ 29 พฤศจิกายน 2006 ไอเวอร์สันวิ่งออกจากสนาม เย็นวันนั้นไอเวอร์สันก็ไม่ได้ไปร่วมงานสปอนเซอร์ที่ผู้อื่นในทีมเข้าร่วมทั้งหมดยกเว้นไอเวอร์สัน ไอเวอร์สันถูกปรับ ต่อมาวันที่ 8 ธันวาคม ได้รับรายงานว่าไอเวอร์สันต้องการเทรดจากทีมซิกเซอรส์ วันที่ 19 ธันวาคมฟิลลาเดลเฟีย เซเว่นตี้ซิกเซอรส์ ก็ได้ส่งไอเวอร์สันและฟอร์เวิร์ด อิแวน แม็กฟาร์ลิน แลกกับ อังเดร มิลเลอร์ โจ สมิธ และสิทธิ์การดราฟรอบแรกสองคน ของเดนเวอร์ นักเก็ตส์ ไอเวอร์สันเล่นให้ทีมใหม่ในตำแหน่งพอยต์การ์ดและเป็นตัวทำคะแนนคู่กับ คาเมโล แอนโทนี แต่ตอนช่วงที่โดนเทรดใหม่ๆ แอนโทนี โดนโทษพัก 15 เกม จากการชกต่อยในสนาม กว่าที่จะได้เห็นไอเวอร์สันและแอนโทนีเล่นพร้อมก็เมื่อ 23 มกราคม ค.ศ. 2007 ในฤดูกาลนั้น (2006-07) ไอเวอร์สันเล่นได้ 24.8 คะแนน 7.2 แอสซิสต์ 1.8 สตีล ใน 50 เกมของฤดูกาลปกติ ในขณะที่ แอนโทนี ทำคะแนนเฉลี่ยตลอดฤดูกาล 28.9 คะแนน
ในการแข่งขันระหว่างประเทศ

ไอเวอร์สัน เป็นผู้เล่นหนึ่งในทีมชาติรุ่นใหญ่ของสหรัฐอเมริกา (USA Senior National Team) ลงแข่งขันในรอบคัดเลือกและรอบจริง กีฬาโอลิมปิกฤดูร้อนปี 2004
ในการแข่งขันระหว่างประเทศ > โอลิมปิกรอบคัดเลือกปี 2004

รอบคัดเลือกของกีฬาโอลิมปิกฤดูร้อนปี 2004 แข่งในช่วงสิงหาคม ค.ศ. 2003 โดยทีมสหรัฐอเมริกาชนะรวด 10 เกม ไอเวอร์สัน เล่นได้เฉลี่ย 14.3 คะแนนและ 3.8 แอสซิสต์ต่อเกม
ในการแข่งขันระหว่างประเทศ > โอลิมปิกปี 2004

ผลงานของทีมบาสเกตบอลสหรัฐอเมริกาในเกมโอลิมปิกปีนั้นเป็นที่น่าผิดหวัง ไอเวอร์สันและเลอบรอน เจมส์ มาฝึกซ้อมสายและถูกลงโทษไม่ให้ลงแข่งหนึ่งเกม ไอเวอร์สันช่วยให้ทีมชนะในการแข่งเกมแรกโดยการชู้ดลูกลงห่วงทำให้ไม่ต้องเล่นช่วงต่อเวลา เกมต่อๆ มาทีมยังเล่นไม่ดีนัก สุดท้ายสหรัฐได้เพียงเหรียญทองแดง ผิดจากผลงานครั้งก่อนๆ
ในการแข่งครั้งนี้ ไอเวอร์สันได้เป็นกัปตันทีมร่วมกับ ทิม ดังแคน
ในการแข่งขันระหว่างประเทศ > การแข่งขันอื่นๆ

ไอเวอร์สัน เคยร่วมแข่งใน USA Basketball World University Games เมื่อปี ค.ศ. 1995 และได้เหรียญทอง
เรื่องที่เป็นข่าว

ไอเวอร์สันเป็นบุคคลที่ตกเป็นข่าวในทางที่ไม่ดีอยู่หลายครั้งตั้งแต่สมัยยังเป็นวัยรุ่น
เรื่องที่เป็นข่าว > พ.ศ. 2540

ไอเวอร์สันและเพื่อนถูกตำรวจเรียกให้จอดรถหลังขับรถเร็วเกินกำหนดกลางดึก และถูกจับโทษฐานที่ซุกซ่อนอาวุธและมีกัญชาไว้ในครอบครอง เขาไม่ปฏิเสธข้อกล่าวหาและถูกลงโทษให้บำเพ็ญสาธารณประโยชน์
เรื่องที่เป็นข่าว > พ.ศ. 2543

ไอเวอร์สันบันทึกเพลงแร็พที่ชื่อ 40 Bars แต่เนื่องจากถูกวิพากย์วิจารณ์เรื่องเนื้อร้องที่ดูถูกพวกรักร่วมเพศโดยกลุ่มผู้คัดค้านและคอมมิชชันเนอร์ของเอ็นบีเอ เขาตกลงจะเปลี่ยนคำร้องแต่สุดท้ายก็ไม่ได้นำอัลบัมออกเผยแพร่
เรื่องที่เป็นข่าว > พ.ศ. 2545

ไอเวอร์สันถูกกล่าวหาว่าโยนภรรยาของเขาออกจากบ้านหลังทะเลาะกัน คืนถัดมาไอเวอร์สันก็บุกไปบ้านลูกพี่ลูกน้องเขาเพื่อหาภรรยา จากบันทึกของตำรวจเขาขู่ที่จะฆ่าลูกพี่ลูกน้อง ชาร์ลส์ โจนส์ และเพื่อนร่วมห้องที่ไม่ยอมให้เข้าไป  ไอเวอร์สันถูกจับและตั้งข้อหา 14 รายการ แต่สุดท้ายพ้นข้อหาเพราะคำให้การของพยานขัดแย้งกัน
เรื่องที่เป็นข่าว > การแต่งกาย

ในปี พ.ศ. 2548 คอมมิชชันเนอร์ของเอ็นบีเอ เดวิด สเตอร์น ออกกฎห้ามเครื่องแต่งกายที่เกี่ยวโยงกับวัฒนธรรมฮิปฮอป เช่น กางเกงยีนส์ขาบาน ผ้าโพกหัว เสื้อยืดยาวถึงเข่า เครื่องประดับขนาดใหญ่ รองเท้าทิมเบอร์แลนด์ เป็นต้น โดยมีบทลงโทษคือค่าปรับและห้ามเล่นถ้าทำผิดซ้ำหลายครั้ง
ไอเวอร์สันวิจารณ์กฎข้อนี้อย่างรุนแรง และกล่าวว่า การแต่งกายไม่สามารถเปลี่ยนตัวตนของแต่ละคน การเอาเรื่องฮิพฮอพไปโยงกับอาชญากรรม ยาเสพติด เป็นการเหยียดชนชั้น รวมทั้งสปอนเซอร์ของเอ็นบีเอ เช่น ไนกี รีบอก พูมา และ อะดีดาส ล้วนได้รับอิทธิพลจากวัฒนธรรมฮิปฮอป
ซาอิด อากิล ซีราจ

นักวิชาการอิสลามชาวอินโดนีเซีย
| ซาอิด อากิล ซีราจ |
| --- | --- |
ซีราจใน ค.ศ. 2020

ประธานคณะกรรมการบริหารนะฮ์ฎะตุล อุละมะ
ดำรงตำแหน่ง 27 มีนาคม 2010 – 24 ธันวาคม 2021
ก่อนหน้า: ฮาชิม มูซาดี
ถัดไป: ยะฮ์ยา โชลิล สตากุฟ
 
ข้อมูลส่วนบุคคล
เกิด:  (1953-07-03) 3 กรกฎาคม ค.ศ. 1953 (71 ปี) จีเรอบน จังหวัดชวาตะวันตก ประเทศอินโดนีเซีย
สัญชาติ: อินโดนีเซีย
ศิษย์เก่า: มหาวิทยาลัยพระเจ้าอับดุลอะซีซ   (BA ในอุศูลุดดีนและดะอ์วะฮ์)   มหาวิทยาลัยอุมมุลกุรอ   (MA ในศาสนาเปรียบเทียบ)   (MA ในอะกีดะฺฮ์และปรัชญาอิสลาม)

ซาอิด อากิล ซีราจ (อินโดนีเซีย: Said Aqil Siradj) เป็นนักวิชาการอิสลามชาวอินโดนีเซีย และอดีตประธานคณะกรรมการบริหารนะฮ์ฎะตุล อุละมะ องค์กรอิสลามที่ใหญ่ที่สุดในประเทศอินโดนีเซีย สิ่งพิมพ์ล่าสุดเรื่อง The 500 Most Influential Muslims โดย Royal Islamic Strategic Studies Centre ในจอร์แดน จัดให้เขาเป็นมุสลิมที่มีอิทธิพลมากที่สุดอันดับที่ 20 ของโลก
ซีราจได้ออกมาพูดคัดค้านการประท้วงที่จาการ์ตาในเดือนพฤศจิกายน ค.ศ. 2016 อย่างต่อเนื่อง โดยอ้างถึงฟัตวาที่ห้ามละหมาดบนถนนตามแผนของผู้ชุมนุมเนื่องจากสิ่งนี้ก่อให้เกิดความไม่สงบ กระนั้นการกระทำของเขาถูกคัดค้านจากสภาอุละมาอ์อินโดนีเซีย องค์กรของผู้นำศาสนาโดยเฉพาะ ซึ่งรวมถึงผู้นำนะฮ์ฎะตุล อุละมะ ในทันที เหตุการณ์ที่ซีราจอ้างถึงมาจากจุดยืนของสำนักคิดมาลิกีและชาฟิอีภายในศาสนาอิสลามนิกายซุนนีที่ห้ามไม่ให้ละหมาดญะมาอะฮ์กลางถนน
นอกจากตำแหน่งหัวหน้านะฮ์ฎะตุล อุละมะแล้ว ซีราจยังเป็นผู้ก่อตั้งศูนย์ซาอิด อากิล (Said Aqil Centre) องค์กรในประเทศอียิปต์ที่มุ่งเน้นการพัฒนาวาทกรรมอิสลามในตะวันออกกลาง และกลายเป็นประธานกรรมการเกอเรตาอาปีอินโดนีเซียตั้งแต่ ค.ศ. 2021 เป็นต้นมา
อารามแซ็ง-ซาแว็ง-ซูร์-การ์ต็องป์

| อารามแซ็ง-ซาแว็ง-ซูร์-การ์ต็องป์ * |
| --- | --- |
  แหล่งมรดกโลกโดยยูเนสโก

ประเทศ:  ฝรั่งเศส
ประเภท: มรดกทางวัฒนธรรม
เกณฑ์พิจารณา: (i) (iii)
ประวัติการขึ้นทะเบียน
ขึ้นทะเบียน: 2526 (คณะกรรมการสมัยที่ 7)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
อารามแซ็ง-ซาแว็ง-ซูร์-การ์ต็องป์ (อังกฤษ: Abbaye de Saint-Savin-sur-Gartempe) เดิมเป็นแอบบีย์ของคณะเบเนดิกติน ตั้งอยู่ที่แซ็ง-ซาแว็ง-ซูร์-การ์ต็องป์ มณฑลปัวตู ประเทศฝรั่งเศส อารามแซงต์ซาแว็งเริ่มสร้างราวกลางคริสต์ศตวรรษที่ 11 ในลักษณะสถาปัตยกรรมโรมาเนสก์  ความสำคัญของอารามอยู่ที่จิตรกรรมฝาผนังจากคริสต์ศตวรรษที่ 11 และ 12 ที่ได้รับการอนุรักษ์ให้อยู่ในสภาพที่ดีมาก
แผนผังอารามเป็นแบบกางเขนโดยมีหอสี่เหลี่ยมเหนือจุดตัดของกางเขน บริเวณแขนกางเขนเป็นบริเวณแรกที่ได้รับการก่อสร้าง ต่อมาเป็นบริเวณขับเพลงสวด (Choir) พร้อมกับบริเวณจรมุข (ambulatory) โดยมีชาเปลกระจายออกไปด้วยกันห้าโบสถ์น้อยทางมุขตะวันออก ต่อมาตัวอารามก็ได้รับการขยายเพิ่มเติมโดยการเพิ่มทางเดินข้างประกบทางเดินกลาง หอระฆัง และระเบียงทางเข้าหน้าโบสถ์ และในที่สุดก็เพิ่มทางเดินกลางอีกหกช่วง หอระฆังสร้างด้วยหินที่สูงกว่า 80 เมตรที่ต่อเติมในคริสต์ศตวรรษที่ 14 และได้รับการบูรณปฏิสังขรณ์ในคริสต์ศตวรรษที่ 19
เพดานโค้งประทุนรองรับด้วยเสาที่มีหัวเสาที่แกะสลักเป็นใบไม้ ภายในคริปต์เป็นที่ฝังศพนักบุญซาแว็งและนักบุญซิเปรียน ผนังเป็นจิตรกรรมฝาผนังที่แสดงภาพชีวิตของนักบุญทั้งสององค์
อารามแซ็ง-ซาแว็ง-ซูร์-การ์ต็องป์ได้รับเลือกโดยองค์การยูเนสโกให้ขึ้นทะเบียนเป็นมรดกโลกเมื่อปี ค.ศ. 1983
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อารามแซ็ง-ซาแว็ง-ซูร์-การ์ต็องป์
Fully illustrated description of the church เก็บถาวร 2019-10-27 ที่ เวย์แบ็กแมชชีน (ฝรั่งเศส)
สมุดภาพ

มองจากเบื้องบน
ทางเดินกลาง
หัวเสาแกะสลัก
เพดานที่ยังมีจิตรกรรมฝาผนังที่อยู่ในสภาพดี
รายละเอียดของจิตรกรรมฝาผนัง
อาภาไชย หอภาไชย

| อาภาไชย หอภาไชย |
| --- | --- |
ตัวละครใน เคนอิจิ ลูกแกะพันธุ์เสือ
อาภาไชย หอภาไชย นักมวยไทยจากการ์ตูนเรื่อง สำนักเพี้ยนเซียนยุทธภพ และ เคนอิจิ ลูกแกะพันธุ์เสือ
ให้เสียงโดย: ฮิโรยะ อิชิมารุ (ภาษาญี่ปุ่น) ซันนี สเตรท (ภาษาอังกฤษ)
ประวัติ
ญาติ: เป็นหนึ่งในห้าอาจารย์ของ เคนอิจิ (ตัวเอกของเรื่อง)
ข้อมูล
สัญชาติ:  ไทย
ฉายา: มัจจุราชแห่งวงการมวยไทย
ปรากฏตัวครั้งแรก: Battle 7
ข้อมูลตัวละคร: ส่วนสูง 201 ซม. น้ำหนัก 120 กก. อายุ 28 ปี
ความสามารถพิเศษ: โทรจิตสื่อสารกับสัตว์ ทักษะการเล่นบาสเก็ตบอลอยู่ในระดับดีมาก
อาภาไชย หอภาไชย ในการ์ตูนแอนิเมชัน
อาภาไชย หอภาไชย (ญี่ปุ่น: アパチャイ・ホパチャイ; อังกฤษ: Apachai Hopachai) เดิมเป็นตัวละครจากการ์ตูนญี่ปุ่นเรื่อง สำนักเพี้ยนเซียนยุทธภพ (TATAKAE! RYOUZANPAKU SHIJOU SAIKYOU NO DESHI) เขียนโดย "มัตสึเอะนะ ชุน" ซึ่งอาภาไชยได้รับบทเป็นนักมวยไทยชาวไทย ผู้เป็นครูสอนมวยไทยให้กับเคนอิจิ ชิราฮามะ ซึ่งเป็นตัวเอกของเรื่อง ต่อมาผู้เขียนได้นำสำนักเพี้ยนเซียนยุทธภพไปเขียนใหม่แล้วใช้ชื่อเรื่องว่า เคนอิจิ ลูกแกะพันธุ์เสือ (Kenichi: The Mightiest Disciple หรือ HISTORY'S STRONGEST DISCIPLE KENICHI) ซึ่งอาภาไชยเป็นตัวละครที่ได้รับความนิยมอย่างสูงในประเทศไทย และมีบทบาทสำคัญของเรื่องตัวหนึ่ง
สำหรับเรื่อง "เคนอิจิ ลูกแกะพันธุ์เสือ" นั้น ได้มีการนำไปทำเป็นแอนิเมชัน โดยผู้ให้เสียงพากย์เป็นอาภาไชยในภาษาญี่ปุ่นคือ ฮิโรยะ อิชิมารุ สำหรับภาษาอังกฤษให้เสียงพากย์โดย ซันนี สเตรท